cyanic-selkie/wikianc huggingface dataset:
मध्य प्रदेश
बुंदेलखंड
एक प्रचलित अवधारणा के अनुसार "वह क्षेत्र जो उत्तर में यमुना, दक्षिण में विंध्य प्लेटों की श्रेणियों, उत्तर-पश्चिम में चंबल और दक्षिण पूर्व में पन्ना, अजमगढ़ श्रेणियों से घिरा हुआ है, बुंदेलखंड के नाम से जाना जाता है। इसमें उत्तर प्रदेश के पांच जिले- जालौन, झाँसी, ललितपुर,हमीरपुर और बाँदा तथा मध्यप्रेदश के पांच जिले- सागर, दतिया, टीकमगढ़, छतरपुर और पन्ना के अलावा उत्तर-पश्चिम में चंबल नदी तक प्रसरित विस्तृत प्रदेश का नाम था।" कनिंघम ने "बुंदेलखंड के अधिकतम विस्तार के समय गंगा और यमुना का समस्त दक्षिणी प्रदेश (जो पश्चिम में बेतवा नदी से संलग्न है) पूर्व में चन्देरी, सागर के अशोक नगर जिलों सहित तुमैन का विंध्यवासिनी देवी के मन्दिर तक तथा दक्षिण में नर्मदा नदी के मुहाने के निकट बिल्हारी तक प्रसरित था", माना है।साथ ही विदिशा गुना अशोकनगर दमोह निवाड़ी रायसेन तथा जबलपुर कटनी जिले में बुंदेलखंड की संस्कृति भाषा की गहरी छाप देखने को मिलती है।
बघेलखण्ड
बघेलखण्ड की धरती का सम्बन्ध अति प्राचीन भारतीय संस्कृति से रहा है। यह भू-भाग रामायणकाल में कोसल प्रान्त के अन्तर्गत था। महाभारत के काल में विराटनगर बघेलखण्ड की भूमि पर था, जो आजकल सोहागपुर के नाम से जाना जाता है। भगवान राम की वनगमन यात्रा इसी क्षेत्र से हुई थी। यहाँ के लोगों में शिव, शाक्त और वैष्णव सम्प्रदाय की परम्परा विद्यमान है। यहाँ नाथपंथी योगियो का खासा प्रभाव है। कबीर पंथ का प्रभाव भी सर्वाधिक है। महात्मा कबीरदास के अनुयायी धर्मदास बाँदवगढ़ के निवासी थी।
महाकोशल
जबलपुर संभाग का संपूर्ण हिस्सा महाकोशल कहलाता है। नर्मदा नदी किनारे बसा यह क्षेत्र सांस्कृतिक और प्राकृतिक समृद्धता में धनी है। यहां भेड़ाघाट जैसा विहंगम जल प्रपात है तो दूसरी ओर परमहंसी में ज्योतिष और द्वारिका पीठ के शंकराचार्य स्वरूपानंद सरस्वती जी का आश्रम है ।
ग्वालियर
मध्यप्रदेश का चंबल क्षेत्र भारत का वह मध्य भाग है, जहाँ भारतीय इतिहास की अनेक महत्वपूर्ण गतिविधियां घटित हुई हैं। इस क्षेत्र का सांस्कृतिक-आर्थिक केंद्र ग्वालियर शहर है। सांस्कृतिक रूप से भी यहाँ अनेक संस्कृतियों का आवागमन और संगम हुआ है। राजनीतिक घटनाओं का भी यह क्षेत्र हर समय केन्द्र रहा है। स्वतंत्रता से पहले यहां सिंधिया राजपरिवार का शासन रहा था। १८५७ का पहला स्वतंत्रता संग्राम झाँसी की वीरांगना रानी लक्ष्मीबाई ने इसी भूमि पर लड़ा था। सांस्कृतिक गतिविधियों का केन्द्र ग्वालियर अंचल संगीत, नृत्य, मूर्तिकला, चित्रकला अथवा लोकचित्र कला हो या फिर साहित्य, लोक साहित्य की कोई विधा हो, ग्वालियर अंचल में एक विशिष्ट संस्कृति के साथ नवजीवन पाती रही है। ग्वालियर क्षेत्र की यही सांस्कृतिक हलचल उसकी पहचान और प्रतिष्ठा बनाने में सक्षम रही है।
भारत में अवस्थिति
जैसा की नाम से ही प्रतीत होता हैं यह भारत के बीचो-बीच, अक्षांश 21°6' उत्तरी अक्षांश से 26°30' उत्तरी अक्षांश देशांतर 74°9' पूर्वी देशांतर से 82°48' पूर्वी देशांतर में स्थित हैं। राज्य, नर्मदा नदी के चारो और फैला हुआ है, जोकि विंध्य और सतपुड़ा पर्वतमाला के बीच पूर्व से पश्चिम की और बहती हैं, जोकि उत्तर और दक्षिण भारत के बीच पारंपरिक सीमा का काम करती हैं। मध्य प्रदेश की उत्तर से दक्षिण की लम्बाई 605 किलोमीटर तथा पश्चिम से पूर्व लम्बाई 870 किलोमीटर है. मानक रेखा सिंगरोली जिले से गुजरती है तथा पश्चिम से पूर्व मध्य प्रदेश में 32 मिनट का समयांतराल है.
राज्य, दक्षिण में महाराष्ट्र से, पश्चिम में गुजरात से घिरा हुआ है, जबकि इसके उत्तर-पश्चिम में राजस्थान, पूर्वोत्तर पर उत्तर प्रदेश और पूर्व में छत्तीसगढ़ स्थित हैं।
मध्य प्रदेश में सबसे ऊँची चोटी, धूपगढ़(पंचमढ़ी) की है जिसकी ऊंचाई 1,350 मीटर (4,429 फुट) हैं।
जलवायु
मध्य प्रदेश में उष्णकटिबंधीय जलवायु है। अधिकांश उत्तर भारत की तरह, यहाँ ग्रीष्म ऋतू (अप्रैल-जून), के बाद मानसून की वर्षा (जुलाई-सितंबर) और फिर अपेक्षाकृत शुष्क शरदऋतु आती है। यहाँ औसत वर्षा 1371 मिमी (54.0 इंच) होती है। इसके दक्षिण-पूर्वी जिलों में भारी वर्षा होती है, कुछ स्थानों में तो 2,150 मिमी (84.6 इंच) तक बारिश होती हैं, पश्चिमी और उत्तर-पश्चिमी जिलों में 1,000 मिमी (39.4 इंच) या कम बारिश होती हैं।
पर्यावरण
2011 के आंकड़ों के अनुसार, राज्य में दर्ज वनक्षेत्र 94,689 वर्ग किमी(36,560 वर्ग मील) हैं जोकि राज्य के कुल क्षेत्र का 30.72% हैं, और भारत में स्थित कुल वनक्षेत्र का 12.30% है। मध्य प्रदेश सरकार ने इन क्षेत्र को "आरक्षित वन" (65.3%), "संरक्षित वन" (32.84%) और "उपलब्ध वन" (0.18%) में वर्गीकृत किया गया है। वन राज्य के उत्तरी और पश्चिमी भागों में कम घना है, जहां राज्य के प्रमुख शहर हैं,
राज्य में पाये जाने वाले मिट्टी के प्रमुख प्रकार हैं:
वनस्पति और जीव
प्रदेश में सबसे अधिक वनक्षेत्र हैं, इसीलिए यहाँ बांधवगढ़ राष्ट्रीय उद्यान, कान्हा राष्ट्रीय उद्यान, सतपुड़ा राष्ट्रीय अभ्यारण्य, संजय गांधी राष्ट्रीय उद्यान, माधव राष्ट्रीय उद्यान, वन विहार राष्ट्रीय उद्यान, जीवाश्म राष्ट्रीय उद्यान, पन्ना राष्ट्रीय उद्यान पेंच राष्ट्रीय उद्यान, डायनासोर राष्ट्रीय उद्यान,पालपुर कुनो राष्ट्रीय उद्यान सहित 11 राष्ट्रीय उद्यान एवं विश्व का प्रथम वाइट टाइगर सफारी और ज़ू मुकुंदपुर सतना में है तथा इसके अलावा यह कई प्राकृतिक संरक्षण उपस्थित हैं जिनमे अमरकंटक, बाग गुफाएं, बालाघाट, बोरी प्राकृतिक रिजर्व, केन घड़ियाल, घाटीगाँव, कुनो पालपुर, नरवर, चंबल, कुकड़ेश्वर, नरसिंहगढ़, नोरा देही, पचमढ़ी, पनपथा, शिकारगंज, पातालकोट और तामिया सम्मलित हैं सतपुड़ा रेंज में पचमढ़ी बायोस्फीयर रिजर्व, अमरकंटक बायोस्फियर रिजर्व और पन्ना राष्ट्रीय उद्यान भारत में उपस्थित 18 बायोस्फीयर में से तीन हैं। उदयगिरि गुफा भी मध्यप्रदेश के विदिशा जिले में स्थित है|
कान्हा, बांधवगढ़, पेंच, पन्ना, और सतपुड़ा राष्ट्रीय उद्यान बाघ परियोजना क्षेत्रों के रूप में काम करते हैं। राष्ट्रीय चंबल अभयारण्य को, घड़ियाल और मगर, नदी डॉल्फिन, ऊदबिलाव और कई प्रकार के कछुओ के संरक्षण के लिए जाना जाता है।
राज्य के जंगलों में सागौन और साल के पेड़ बहुतायत में पाये जाते हैं।
नदियां
नर्मदा नदी मध्य प्रदेश की सबसे प्रमुख और लंबी (1312 कि.मी. ) नदी हैं। यह दरार घाटी के माध्यम से पश्चिम की ओर बहती हैं, इसके उत्तरी किनारे में विंध्य के विशाल पर्वतमाला, जबकि दक्षिण में सतपुड़ा के पहाड़ों की रेंज हैंं। इसकी सहायक नदियों में बंजार, तवा, मचना, शक्कर, देनवा और सोनभद्र नदियां आदि शामिल हैंं। ताप्ती नदी भी नर्मदा के समानांतर, दरार घाटी के माध्यम से बहती हैं। नर्मदा-ताप्ती सिस्टम, राज्य की प्रमुख नदियों में से हैंं और मध्य प्रदेश की लगभग एक चौथाई भूमि क्षेत्र को जल प्रदान करती हैंं।
बाकी की नदियां चंबल, शिप्रा, कालीसिंध, पार्वती, कुनो, सिंध, बेतवा, धसान और केन, जोकि पुर्व की और बहती हैंं, यमुना नदी में जाके मिलती हैंं क्षिप्रा नदी जिसके किनारे प्राचीन शहर उज्जैन बसा हुआ हैंं हिंदू धर्म के सबसे पवित्र नदियों में से एक हैं। यहाँ हर 12 साल में सिंहस्थ कुंभ मेला आयोजित किया जाता हैं। इन नदियों द्वारा बहा के लाई गई भूमि कृषि समृद्ध होती हैंं। गंगा बेसिन के पूर्वी भाग में सोन, टोंस ,बीहर, सेलर नदी (मध्यप्रदेश का सबसे ऊंचा बहुटी जलप्रपात इसी नदी में बनता है) तथा रिहंद नदिया हैंं। सोन, जो अमरकंटक के पास मैकल पहाड़ो से निकलती हैं, दक्षिणी से गंगा की सबसे बड़ी सहायक नदी हैं जो कि हिमालय से ही नहीं निकलती हैं। सोन और उसकी सहायक नदियों, गंगा में मानसून का अथाह जल प्रवाहित करती हैंं।
परिक्षेत्र
मध्यप्रदेश को निम्न कृषि-जलवायु क्षेत्रों में बांटा गया है:
शहर
मध्य प्रदेश राज्य में कुल 52 जिले हैं। गुना,अशोकनगर,शिवपुरी,ग्वालियर, मुरैना,भिण्ड,दतिया,श्योपुर,राजगढ़, आगरमालवा,रतलाम,मंदसौर,नीमच, शाजापुर,उज्जैन,झाबुआ,अलीराजपुर,धार, इन्दौर,देवास,बड़वानी,खरगोन, खंडवा,बुरहानपुर,भोपाल,सीहोर,हरदा,विदिशा,रायसेन,होशंगाबाद,बैतूल,सागर,छतरपुर,टीकमगढ़,निमाड़ी,पन्ना,सतना,रीवा,सीधी,सिंगरौली,दमोह,कटनी, उमरिया,शहडोल,अनूपपुर,डिंडोरी, जबलपुर, मंडला, बालाघाट,सिवनी,नरसिंहपुर,छिंदवाड़ा। [जिलों से संबंधित तथ्य]=
जनसांख्यिकी
वर्ष 2011 की जनगणना के अन्तिम आकडोँ के अनुसार मध्य प्रदेश की कुल जनसँख्या 72,626,809 है जिसमे 3,76,11,370(51.8%) पुरुष एँव 3,49,84,645(48.2%) महिलाएँ है मध्यप्रदेश का लिगाँनुपात 930 है। मध्य प्रदेश की जनसंख्या, में कई समुदाय, जातीय समूह और जनजातिया आते हैं जिनमे यहाँ के मूल निवासी आदिवासि और हाल ही में अन्य राज्यों से आये प्रवासी भी शामिल है। राज्य की आबादी में अनुसूचित जाति और अनुसूचित जनजाति एक बड़े हिस्से का गठन करते हैं। मध्यप्रदेश के आदिवासी समूहों में मुख्य रूप से गोंड, भील, बैगा, कोरकू, भड़िया (या भरिया), हल्बा, कौल, मरिया, मालतो और सहरिया आते हैं। धार, झाबुआ, मंडला और डिंडौरी जिलों में 50 प्रतिशत से अधिक जनजातीय आबादी की है। खरगोन, छिंदवाड़ा, सिवनी, सीधी, सिंगरौली और शहडोल जिलों में 30-50 प्रतिशत आबादी जनजातियों की है। 2011 की जनगणना के अनुसार, मध्य प्रदेश में आदिवासियों की जनसंख्या 15316000 हैं, जोकि कुल जनसंख्या का 21.10% हैं। यहाँ 46 मान्यता प्राप्त अनुसूचित जनजाति हैं और उनमें से तीन को "विशेष आदिम जनजातीय समूहों" का दर्जा प्राप्त हैं।
विभिन्न भाषाई, सांस्कृतिक और भौगोलिक वातावरण और अन्य जटिलताओं के कारण मध्य प्रदेश के आदिवासी, बड़े पैमाने पर विकास की मुख्य धारा से कटा हुआ है। मध्य प्रदेश, मानव विकास सूचकांक के निम्न स्तर 0.375 (2011) पर हैं, जोकि राष्ट्रीय औसत से बहुत नीचे है। इंडिया स्टेट हंगर इंडेक्स (2008) के अनुसार, मध्य प्रदेश में कुपोषण की स्थिति, 'बेहद खतरनाक' हैं और इसका स्थान इथोपिया और चाड के बीच है। राज्य की कन्या भ्रूण हत्या की स्थिति में भी, भारत में सबसे खराब प्रदर्शन है। राज्य का प्रति व्यक्ति सकल राज्य घरेलू उत्पाद (जीडीपी)(2010-11), देश के सबसे कम में चौथा स्थान पर है। प्रदेश, भारत के राज्य हंगर इंडेक्स पर भी सबसे कम रैंकिंग वाले राज्य में से है।
मध्य प्रदेश कुपोषण के मामले में सबसे ज्यादा प्रभावित राज्यों में से एक है। हाल ही के राष्ट्रीय परिवार स्वास्थ्य सर्वेक्षण 2015-16 के अनुसार, पन्ना जिले में 43.1 प्रतिशत बच्चे कुपोषित, 24.7 प्रतिशत क्षीण और 40.3 प्रतिशत कम वजन वाले बच्चों की श्रेणी में आते है। इसी तरह का मामला ग्रामीण छतरपुर में भी हैं जहां 44.4 प्रतिशत बच्चे कुपोषित, 17.8 प्रतिशत क्षीण और 41.2 प्रतिशत कम वजन के हैं।
शिक्षा
2011 की जनगणना के अनुसार, मध्य प्रदेश की साक्षरता दर 70.60% थी, जिसमे पुरुष साक्षरता 80.5% और महिला साक्षरता 60.0% थी। वर्ष 2017 के आंकड़ों के मुताबिक, राज्य में 114,418 प्राथमिक और माध्यमिक विद्यालय, 3,851 उच्च विद्यालय और 4,765 उच्चतर माध्यमिक विद्यालय हैं। राज्य में 400 इंजीनियरिंग और आर्किटेक्चर कॉलेजों, 250 प्रबंधन संस्थानों और 12 मेडिकल कॉलेज हैं।
राज्य में भारत के कई प्रमुख शैक्षिक और अनुसंधान संस्थान है जिनमे भारतीय प्रबंध संस्थान (IIM) इंदौर, भारतीय प्रौद्योगिकी संस्थान(IIT) इंदौर, अखिल भारतीय आयुर्विज्ञान संस्थान (AIIMS) भोपाल, भारतीय विज्ञान शिक्षा एवं अनुसंधान संस्थान (IISER) भोपाल, भारतीय पर्यटन और यात्रा प्रबंधन संस्थान (IITTM) ग्वालियर, आईआईएफएम भोपाल, नेशनल लॉ इंस्टीट्यूट यूनिवर्सिटी भोपाल शामिल हैं राज्य में एक पशु चिकित्सा विज्ञान विश्वविद्यालय (नानाजी देशमुख पशु चिकित्सा विज्ञान विश्वविद्यालय, जबलपुर) भी हैं जिसके तीन संस्थान जबलपुर, महू और रीवा में है। प्रदेश की पहली निजी विश्वविद्यालय "जेपी अभियांत्रिकी एवं प्रौद्योगिकी विश्वविद्यालय, गुना" एनएच 3 पर खूबसूरत कैंपस के साथ बना हुआ हैं। जोकि एनआईआरएफ (NIRF) के शीर्ष 100 में 86 वें स्थान पर है।
वर्ष 1970 में मध्य प्रदेश सरकार द्वारा प्री-मेडिकल टेस्ट बोर्ड के लिये व्यावसायिक परीक्षा मंडल गठन किया गया। कुछ वर्ष के बाद 1981 में, प्री-इंजीनियरिंग बोर्ड का गठन किया गया था। फिर उसके बाद, वर्ष 1982 में इन बोर्डों दोनों को समामेलित कर मध्य प्रदेश व्यावसायिक परीक्षा मंडल (M.P.P.E.B.) जिसे व्यापम के रूप में भी जाना जाता है का गठन किया गया।
भाषा
राज्य की आधिकारिक भाषा हिंदी और सिंधी है। इसके अलावा कई इलाको में संस्कृत, उर्दू और मराठी भाषियों की अच्छी खासी आबादी हैं। क्योंकी ये क्षेत्र कभी मराठा राज्य के अन्तर्गत आते थे, बल्कि प्रदेश में महाराष्ट्र के बाहर मराठी लोगों की सबसे ज्यादा आबादी हैं। यहाँ कई क्षेत्रीय बोलिया भी बोली जाती हैं, जोकि कुछ लोगों के अनुसार हिन्दी ही से निकल कर बनी हुई हैं जबकि कुछ के अनुसार ये अलग या अन्य भाषा से संबंधित हैं। इन बोलियों के अलावा मालवा में मालवी, निमाड़ में निमाड़ी, बुंदेलखंड में बुंदेली, और बघेलखंड और दक्षिण पूर्व में बघेली (रीवा) बोली जाती हैं। इन में से हर एक बोली एक दूसरे से बहुत अलग है। यहाँ की अन्य भाषाओं में तेलुगू, भिलोड़ी (भीली), गोंडी, कोरकू, कळतो (नहली), और निहाली (नाहली) आदि शामिल हैं, जोकि आदिवासी समूहों द्वारा बोली जाती हैं।
धर्म
2011 की जनगणना के अनुसार, प्रदेश में 90.9% लोग हिंदू धर्म को मानते हैं, जबकि अन्य में मुस्लिम (6.6%), जैन(1%),ईसाई (0.3%), बौद्ध (0.3%), और सिख (0.2%) आदि आते है। प्रदेश के कई शहर अपनी धार्मिक आस्था के केंद्र के लिए जाने जाते रहे हैं। जिनमे से सबसे प्रमुख उज्जैन शहर हैं, जोकि भारत के सबसे प्राचीन शहरो में से एक हैं। यहाँ 12 ज्योतिर्लिंग में से एक महाकालेश्वर मंदिर दुनिया भर में प्रसिद्ध हैं। शहर में बहने वाली शिप्रा नदी के किनारे प्रसिध्द कुम्भ मेला लगता है। इसके अलावा नर्मदा नदी के तट पर बसा ओम्कारेश्वर भी 12 ज्योतिर्लिंगों में से एक हैं। हिन्दू धर्म के अलावा अन्य धर्मो के कई धार्मिक केंद्र प्रदेश में उपस्थित हैं। भोपाल का ताज-उल-मस्जिद भारत की सबसे विशाल मस्जिदों में एक है। बडवानी का बावनगजा,दमोह का कुण्डलपुर,दतिया का सोनागिरी,अशोकनगर का निसईजी मल्हारगढ़,बैतूल की मुक्तागिरी जैन धर्मालंबियोंं हेतु प्रसिद्ध है। विदिशा नगरी दशवें तीर्थेंकर भगवान शीतलनाथ की गर्भ जन्म व तप कल्याणक की भूमि है। बुंदेलखंड में दिगंबर जैन एवं मालवा में श्वेतांबर जैन बहूलता से पाये जाते हैं। बुंदेलखंड में दिगंबर जैन समुदाय का एक पंथ और स्थापित हुआ जो तारण पंथ कहलाता है। वही साँची में स्थित साँची का स्तूप, बौध्द के लिए केंद्र हैं। मैहर जो कि सतना जिले के अंतर्गत आता है माँ शारदा जो बुद्धि एवं विद्या की दायिनी है त्रिकूट पर्वत पर माँ का भव्य मंदिर है जो भारत के ५२ शक्तिपीठ में से एक है। दतिया में स्थित माँ पीतांबरा का मंदिर विश्व में अपनी अलग पहचान रखता है ऐसी मंदिर में माँ धूमावती की भी स्थापना है। होशंगावाद का सेठानी घाट, देवास जिले नेमावर में सिद्धनाथ महादेव, हरदा जिले के हंडिया में कुबेर के द्वारा पूजित रिद्धनाथ महादेव आदि नर्मदा के तट पर विशेष स्थान है इसके साथ ही माँ नर्मदा का उद्गम स्थल अमरकंटक बहुत ही प्रसिद्द स्थान है। रीवा जिले के देउर कोठार में लगभग 2 हजार वर्ष पुराने बौद्ध स्तूप और लगभग 5 हजार वर्ष प्राचीन शैलचित्रों की श्रृंखला मौजूद है। यह वर्ष 1982 में प्रकाश में आए थे। ये स्तूप सम्राट अशोक के शासनकाल में ईसा पूर्व तीसरी शताब्दी के निर्मित हैं। देउर कोठार नामक स्थान, रीवा-इलाहाबाद मार्ग एचएन-27 पर सोहागी पहाड़ से पहले कटरा कस्बे के समीप स्थित है। यहां मौर्य कालीन मिट्टी ईट के बने 3 बड़े स्तूप और लगभग 46 पत्थरों के छोटे स्तूप बने है। अशोक युग के दौरान विंध्य क्षेत्र में बौद्ध धर्म का प्रचार-प्रसार हुआ और भगवान बौद्ध के अवशेषों को वितरित कर स्तूपों का निर्माण किया गया। उर कोठार के बौद्ध स्तूपों का समूह सबसे बड़ा बौद्ध स्तूप समूह है जिसमें पहला बौद्ध स्तूप ईंटों द्वारा बनाया गया था। एक मौर्यकालीन स्तम्भ भी है जिसमें एक शिलालेख भी है जिसकी शुरुआत भगवतोष् से होती है। यहां पर खुदाई के दौरान मौर्य कालीन ब्राही लेख के अभिलेख, शिलापट्ट स्तंभ और पात्रखंड भी प्राप्त हुए हैं। वर्तमान समय में मध्यप्रदेश में शिवपुरी जिले की खनियाधाना तहसील के धपोरा गांव में काली माता मंदिर एवं राम जानकी मंदिर के पास कुछ धार्मिक साथ मिले हुए हैं
संस्कृति
मध्य प्रदेश के 3 स्थलों को यूनेस्को द्वारा विश्व धरोहर स्थल घोषित किया गया है, जिनमे खजुराहो (1986), सांची बौद्ध स्मारक (1989), और भीमबेटका की रॉक शेल्टर (2003) शामिल हैं। हाल ही में ओरछा को यूनेस्को द्वारा उसकी अस्थायी सूची में सम्मलित किया गया है। अन्य वास्तुशिल्पीय दृष्टि से या प्राकृतिक स्थलों में अजयगढ़, अमरकंटक, असीरगढ़, बांधवगढ़, बावनगजा, भोपाल, विदिशा, चंदेरी, चित्रकूट, धार, ग्वालियर, इंदौर, जबलपुर, बुरहानपुर, महेश्वर, मंडलेश्वर, मांडू, ओंकारेश्वर, ओरछा, पचमढ़ी, शिवपुरी, सोनागिरि, मंडला और उज्जैन शामिल हैं।
मध्य प्रदेश में अपनी शास्त्रीय और लोक संगीत के लिए विख्यात है। विख्यात हिन्दुस्तानी शास्त्रीय संगीत घरानों में मध्य प्रदेश के मैहर घराने, ग्वालियर घराने और सेनिया घराने शामिल हैं। मध्यकालीन भारत के सबसे विख्यात दो गायक, तानसेन और बैजू बावरा, वर्तमान मध्य प्रदेश के ग्वालियर के पास पैदा हुए थे। प्रशिद्ध ध्रुपद कलाकार अमीनुद्दीन डागर (इंदौर), गुंदेचा ब्रदर्स (उज्जैन) और उदय भवालकर (उज्जैन) भी वर्तमान के मध्य प्रदेश में पैदा हुए थे। माँ विन्ध्यवासिनी मंदिर अति प्राचीन मंदिर है। यह अशोक नगर जिले से दक्षिण दिशा की ओर तुमैन (तुम्वन) मे स्थित हैं। यहाॅ खुदाई में प्राचीन मूर्तियाँ निकलती रहती है यह राजा मोरध्वज की नगरी के नाम से जानी जाती है यहाॅ कई प्राचीन दाश॔निक स्थलो में वलराम मंदिर,हजारमुखी महादेव मंदिर,ञिवेणी संगम,वोद्ध प्रतिमाएँ, लाखावंजारा वाखर गुफाएँ आदि कई स्थल है पार्श्व गायक किशोर कुमार (खंडवा) और लता मंगेशकर (इंदौर) का जन्मस्थान भी मध्य प्रदेश में स्थित हैं। स्थानीय लोक गायन की शैलियों में फाग, भर्तहरि, संजा गीत, भोपा, कालबेलिया, भट्ट/भांड/चरन, वसदेवा, विदेसिया, कलगी तुर्रा, निर्गुनिया, आल्हा, पंडवानी गायन और गरबा गरबि गोवालं शामिल हैं।
प्रदेश के प्रमुख लोक नृत्य में बधाई, राई, सायरा, जावरा, शेर, अखाड़ा, शैतान, बरेदी, कर्म, काठी, आग, सैला, मौनी, धीमराई, कनारा, भगोरिया, दशेरा, ददरिया, दुलदुल घोड़ी, लहगी घोड़ी, फेफरिया मांडल्या, डंडा, एडीए-खड़ा, दादेल, मटकी, बिरहा, अहिराई, परधौनी, विल्मा, दादर और कलस शामिल हैं।
अर्थव्यवस्था
मध्य प्रदेश के सकल राज्य घरेलू उत्पाद (जीएसडीपी) वर्ष 2014-15 के लिए 84.27 बिलियन डॉलर था। प्रति व्यक्ति आय वर्ष 2013-14 में $871,45 था, और देश के अंतिम से छठे स्थान पर हैं। 1999 और 2008 के बीच राज्य की सालाना वृद्धि दर बहुत कम (3.5%) थी। इसके बाद राज्य के सकल घरेलू उत्पाद की वृद्धि दर में काफी सुधार हुआ है, और 2010-11 और 2011-12 के दौरान 8% एवं 12% क्रमशः बढ़ गया।
राज्य में भारत का हीरे और तांबे का सबसे बड़ा भंडार है। अन्य प्रमुख खनिज भंडार में कोयला, कालबेड मीथेन, मैंगनीज और डोलोमाइट शामिल हैं।
मध्य प्रदेश में 6 आयुध कारखाने, जिनमें से 4 जबलपुर (वाहन निर्माणी, ग्रे आयरन फाउंड्री, गन कैरिज फैक्टरी, आयुध निर्माणी खमरिया) में स्थित है, बाकि एक-एक कटनी और इटारसी में हैं। ये कारखाने आयुध कारखाना बोर्ड द्वारा चलाए जाते हैं जिनमे भारतीय सशस्त्र बलों के लिए उत्पादों का निर्माण किया जाता हैं।
मध्य प्रदेश, महात्मा गांधी राष्ट्रीय ग्रामीण रोजगार गारंटी अधिनियम, 2005 में उत्कृष्ट कार्य के लिए 10वे राष्ट्रीय पुरस्कार भी जीत चुका हैं। राज्य में पर्यटन उद्योग भी जोर-शोर से बढ़ रहा है, वन्यजीव पर्यटन और कई संख्या में ऐतिहासिक और धार्मिक महत्व के स्थानों की उपस्थिति इनका मुख्य कारण हैं। सांची और खजुराहो में विदेशी पर्यटकों की भीड़ लगी रहती है। प्रमुख शहरों के अलावा अन्य लोकप्रिय पर्यटन स्थलों में भेड़ाघाट, भीमबेटका, भोजपुर, महेश्वर, मांडू, ओरछा, पचमढ़ी, कान्हा और उज्जैन शामिल हैं।
ऊर्जा
राज्य की कुल स्थापित बिजली उत्पादन क्षमता 13880 मेगावॉट (31 मार्च 2015) है। सभी राज्यों की तुलना में मध्य प्रदेश बिजली उत्पादन में सबसे ज्यादा वार्षिक वृद्धि (46.18%) दर्ज की हैं। हाल ही में मध्य प्रदेश सरकार द्वारा भारत के सबसे बड़े सौर ऊर्जा संयंत्र योजना बनाई गई हैं। संयंत्र की बिजली उत्पादन की क्षमता 750 मेगावाट होगी, तथा इसे लगाने हेतु 4,000 करोड़ रुपये की लागत आएगी। मध्य प्रदेश के रीवा जिले के गूढ तहसील में 1,590 हेक्टेयर के क्षेत्र में एक रीवा अल्ट्रा मेगा सौर पार्क प्रस्तावित है।
परिवहन
मध्य प्रदेश में बस और ट्रेन सेवाएं चारो तरफ फैली हुई हैं। प्रदेश की 99,043 किमी लंबी सड़क नेटवर्क में 20 राष्ट्रीय राजमार्ग भी शामिल है। प्रदेश में 4948 किलोमीटर लंबी रेल नेटवर्क का जाल फैला हुआ हैं, जबलपुर को भारतीय रेलवे के पश्चिम मध्य रेलवे का मुख्यालय बनाया गया है। मध्य रेलवे और पश्चिम रेलवे व दक्षिण पूर्व मध्य रेल्वे भी राज्य के कुछ हिस्सों को कवर करते हैं। पश्चिमी मध्य प्रदेश के अधिकांश क्षेत्र पश्चिम रेलवे के रतलाम रेल मंडल के अंर्तगत आते है, जिनमे इंदौर, उज्जैन, मंदसौर, खंडवा, नीमच, सीहोर और बैरागढ़ भोपाल आदि शहर शामिल हैं। राज्य में 20 प्रमुख रेलवे जंक्शन है। प्रमुख अंतर-राज्यीय बस टर्मिनल भोपाल, इंदौर, ग्वालियर जबलपुर और रीवा में स्थित हैं। प्रतिदिन 2000 से भी अधिक बसों का संचालन इन पांच शहरो से होता हैं। शहर के अंदर की आवागमन हेतु, ज्यादातर बसों, निजी ऑटो रिक्शा और टैक्सियों का उपयोग होता है। देश के बीचो-बीच होने के कारण राज्य के पास कोई समुद्र तट नहीं है। अधिकांश समुद्री व्यापार, पड़ोसी राज्यों में कांडला और जवाहरलाल नेहरू बंदरगाह (न्हावा शेवा) के माध्यम से होता है जोकि सड़क और रेल नेटवर्क के माध्यम से प्रदेश से अच्छी तरह से जुड़े हुए हैं।
सरकार और राजनीति
मध्य प्रदेश में विधान सभा की 230 सीट है। राज्य से भारत की संसद को 40 सदस्य भेजे जाते है: जिनमे 29 लोकसभा (निचले सदन) और 11 राज्यसभा के लिए (उच्च सदन) के लिए चुने जाते हैं। राज्य के संवैधानिक प्रमुख राज्यपाल होता हैं, जोकि भारत के राष्ट्रपति द्वारा केंद्र सरकार की अनुशंसा पर नियुक्त किया जाता है। राज्य का कार्यकारी प्रमुख मुख्यमंत्री होता हैं, जोकि विधानसभा के निर्वाचित सदस्यो में बहुमत के आधार पर चुना नेता होता हैं। वर्तमान में, राज्य के राज्यपाल मंगूभाई छगनभाई पटेल तथा मुख्यमंत्री, भारतीय जनता पार्टी के शिवराज सिंह चौहान है। राज्य की प्रमुख राजनीतिक दलों में भाजपा और कांग्रेस हैं। कई पड़ोसी राज्यों के विपरीत, यहाँ छोटे या क्षेत्रीय दलों को विधानसभा चुनावों में ज्यादा सफलता नहीं मिली है। दिसम्बर 2018 में राज्य के चुनावों में कांग्रेस ने 114 सीटों में जीत हासिल कर अन्य पार्टीयो की सहायता से 121 सीटों का पूर्ण बहुमत साबित किया, बीजेपी 109 सीटों पर जीत हासिल कर विपक्ष पर जा बैठी। 2 सीटों के साथ बहुजन समाज पार्टी, राज्य में तीसरे स्थान पर हैं समाजवादी पार्टी ने 1 सीट पर जीत हासिल की वही 4 सीटें निर्दलीय प्रत्याशियों ने जीतीं।
पुलिस प्रशासन
वर्ष 1976 में SBIEO विशेष जांच सेल अपराध जांच विभाग (सीआईडी) के अंतर्गत एक शाखा के रूप में मध्य प्रदेश सरकार द्वारा राज्य अपराध अन्वेषण ब्यूरो गठित किया गया था। वर्ष 1989 में इसका नाम बदल कर राज्य आर्थिक अपराध ब्यूरो रखा गया था, जो गृह विभाग के नियंत्रण में कार्य करता था किन्तु 1990 में राज्य आर्थिक अपराध ब्यूरो को सामान्य प्रशासन विभाग के अंतर्गत लाया गया। 22 जून 2013 को राज्य आर्थिक अपराध ब्यूरो नाम बदल कर आर्थिक अपराध प्रकोष्ठ रखा गया।
खेल
वर्ष 2013 में राज्य सरकार ने मलखम्ब को राज्य के खेल के रूप में घोषित किया गया। क्रिकेट, हॉकी, फुटबॉल, बास्केटबॉल, वॉलीबॉल, साइकिल चलाना, तैराकी, बैडमिंटन और टेबल टेनिस राज्य में लोकप्रिय खेल हैं। खो-खो, गिल्ली-डंडा, सितोलिया(पिट्ठू), कंचे और लंगड़ी जैसे पारंपरिक खेल ग्रामीण क्षेत्रों में काफी लोकप्रिय हैं। स्नूकर, जिसका आविष्कार ब्रिटिश सेना के अधिकारियों द्वारा जबलपुर में किया हुआ माना जाता है, कई अंग्रेजी बोलने वाले और राष्ट्रमंडल देशों में लोकप्रिय है।
क्रिकेट मध्य प्रदेश में सबसे लोकप्रिय खेल है। यहाँ राज्य में तीन अंतरराष्ट्रीय क्रिकेट स्टेडियम नेहरू स्टेडियम (इंदौर), रूपसिंह स्टेडियम (ग्वालियर) और होल्कर क्रिकेट स्टेडियम (इंदौर) हैं। मध्य प्रदेश क्रिकेट टीम का रणजी ट्राफी में सर्वश्रेष्ठ प्रदर्शन 1998-99 में किया गया था, जब चंद्रकांत पंडित के नेतृत्व वाली टीम उपविजेता के रूप में रही। इसके पूर्ववर्ती, इंदौर के होल्कर क्रिकेट टीम, रणजी ट्राफी में चार बार जीत हासिल कर चुकी हैं।
भोपाल का ऐशबाग स्टेडियम विश्व हॉकी सीरीज की टीम भोपाल बादशाह का घरेलू मैदान है। राज्य में एक फुटबॉल भी टीम है जोकि संतोष ट्राफी में भाग लेता रहता है।
योहाना येम्बिस
प्रारंभिक जीवन और शिक्षा
यम्बिस का जन्म 1 अक्टूबर 1958 को, नीदरलैंड न्यू गिनी के भाग, मनोकवारी शहर में हुआ था। ग्यारह भाई-बहनों में से दूसरा बच्चा, यमबिस के पिता नाबेर रीजेंसी के लिए एक सिविल सेवक थे। यंबिस की शिक्षा पहले जयापुर में हुई और बाद में नबायर में पब्लिक हाई स्कूलों में पढ़ाई की, और एक वरिष्ठ हाई स्कूलर के रूप में कनाडा में एक छात्र के आदान-प्रदान में शामिल थी।
हाई स्कूल की पढ़ाई पूरी करने के बाद, यमबिस ने सेंडरवसिह विश्वविद्यालय में जाकर अंग्रेजी शिक्षा ग्रहण की, और 1985 में स्नातक की उपाधि प्राप्त की। बाद में वह सिंगापुर गई और दक्षिण-पूर्व एशियाई शिक्षा संगठन - क्षेत्रीय अंग्रेजी भाषा केंद्र से डिप्लोमा हासिल किया। आगे चलकर, उन्होंने अपने शिक्षा आचार्यों के लिए कनाडा के साइमन फ्रेजर विश्वविद्यालय में अध्ययन किया, 1994 में स्नातक की उपाधि प्राप्त की और बाद में 2007 में ऑस्ट्रेलिया के न्यूकैसल विश्वविद्यालय से पीएचडी की।
शैक्षणिक करियर
वह सेंडरवसिह विश्वविद्यालय के शिक्षा संकाय में एक व्याख्याता बन गया।  वह पाठ्यक्रम डिजाइन और पहली महिला के रूप में सामग्री के विकास में एक डॉक्टरेट प्राध्यापक पद से सम्मानित किया गया नवंबर, 2012 पर इंडोनेशिया में एक प्रोफेसर बनने के लिए
2011 में, उन्हें इंडोनेशिया के लिए ऑस्ट्रेलियाई विकास छात्रवृत्ति प्रदान करने वाली समिति के सदस्य के रूप में चुना गया था। येम्बिस ने उल्लेख किया कि सेंडरवसिह में उनकी टीम "पापुआ में उच्च शिक्षित महिलाओं की संख्या का मानचित्रण कर रही थी और उनके लिए पदों को डिजाइन कर रही थी।
राजनीति और मंत्रालय
26 अक्टूबर 2014 को, नव निर्वाचित राष्ट्रपति जोको विडोडो ने लिंबा अमलिया साड़ी की जगह, महिला सशक्तिकरण और बाल संरक्षण मंत्री के रूप में यमबिस में नियुक्त किया। यम्बिस इंडोनेशियाई सरकार में पापुआ से उत्पन्न होने वाली पहली महिला मंत्री बनीं।
यंबिस ने अपने कार्यक्रम "थ्री एंड्स" को डब किया - जिसमें महिलाओं के लिए आर्थिक पहुंच की असमानता को समाप्त करने के अलावा घरेलू हिंसा और मानव तस्करी को समाप्त करना शामिल था।
व्यक्तिगत जीवन
येम्बिस का विवाह लियो दानूवीरा से हुआ है। दंपति के तीन बच्चे हैं, जिनमें दो बेटियां शामिल हैं, जिन्होंने विदेश में पढ़ाई की है।  वह एक ईसाई है।
संदर्भ
<references group="" responsive="">
डी 3 (डिजिटल डिफ्रेक्शन डायग्नोसिस)
परिचय
कैंसर की जांच के लिए शोधकर्ताओं ने स्मार्ट फोन आधारित डिजिटल डिफ्रेक्शन डायग्नोस सिस्टम खोजा है।
विस्तार
संयुक्त राज्य अमेरिका (यूएस) स्थित मैसाचुसेट्स जनरल हॉस्पिटल (एमजीएच) के शोधकर्ताओं ने स्मार्ट फोन आधारित उपकरण विकसित किया है, जिसे डी 3 (डिजिटल डिफ्रेक्शन डायग्नोसिस) सिस्टम नाम दिया गया। यह कैंसर से जुड़े ट्यूमर की जांच के लिए सही मॉलेक्यूलर का पता लगाता है।
इस खोज के बारे में अप्रैल 2015 के दूसरे सप्ताह में एक शोध पत्र में जानकारी प्रकाशित की गयी, जिसका शीर्षक था, डिजिटल डिफ्रेक्शन एनालिसिस इनेबल्स लो कॉस्ट मॉलिक्यूलर डाग्नोस्टिक ऑन ए स्मार्ट फोन। शोध पत्र का प्रकाशन प्रोसीडिंग्स ऑफ द नेशनल एकेडमी ऑफ साइंसेज (पीएनएएस) ऑनलाइन जर्नल में किया गया।
करादिगूडं (कर्नूलु)
करादिगूडं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
उरेगी-पैडु०२, पौडी तहसील
उरेगी-पैडु०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जापानी पौराणिक कथाओं
जापानी पौराणिक कथाओं पारंपरिक कहानियों, लोककथाओं और विश्वासों का एक संग्रह है जो जापानी द्वीपसमूह के द्वीपों में उभरा है। शिंतो और बौद्ध परंपराएं जापानी पौराणिक कथाओं की आधारशिला हैं। चीन और भारत के मिथकों के साथ हजारों वर्षों के संपर्क का इतिहास भी जापानी पौराणिक कथाओं में महत्वपूर्ण प्रभाव है।
जापानी मिथक द्वीपसमूह की स्थलाकृति के साथ-साथ कृषि-आधारित लोक धर्म से बंधे हैं, और शिंटो पैन्थियॉन में अनगिनत कामी (" ईश्वर (ओं) " या "आत्माओं" के लिए जापानी ) हैं। यह लेख ब्रह्मांड विज्ञान, महत्वपूर्ण देवताओं, आधुनिक व्याख्याओं, सांस्कृतिक महत्व और इन मिथकों के प्रभाव पर चर्चा करेगा।
जापानी मिथकों के लिए दो महत्वपूर्ण स्रोत, जैसा कि वे आज पहचाने जाते हैं, कोजिकी और निहोन शोकी हैं। कोजिकी, या "प्राचीन मामलों का रिकॉर्ड," जापान के मिथकों, किंवदंतियों और इतिहास का सबसे पुराना जीवित खाता है। इसके अतिरिक्त, <i id="mwMA">शिंटोशू</i> बौद्ध दृष्टिकोण से जापानी देवताओं की उत्पत्ति का वर्णन करता है।
जापानी पौराणिक कथाओं की एक उल्लेखनीय विशेषता शाही परिवार की उत्पत्ति की इसकी व्याख्या है, जिसका उपयोग ऐतिहासिक रूप से शाही वंश को ईश्वरत्व प्रदान करने के लिए किया गया है।
ध्यान दें कि जापानी सभी स्रोतों में लगातार लिप्यंतरित नहीं है ( व्यक्तिवाचक संज्ञाओं की वर्तनी देखें)।
१६९६
1696 ग्रेगोरी कैलंडर का एक अधिवर्ष है।
मुवामारी
मुवामारी (Muwamari) भारत के असम राज्य के नगाँव ज़िले के धिंग सर्कल में स्थित एक गाँव है। यह ब्रह्मपुत्र नदी के किनारे बसा हुआ है।
तौराड N.Z.A., कालाढूगी तहसील
तौराड N.Z.A., कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
परमानन्‍द सिन्‍हा
परमानन्‍द सिन्‍हा,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 242 - सौरांव (दक्षिण ) विधान सभा निर्वाचन क्षेत्र से कांग्रेस की ओर से चुनाव में भाग लिया।
मलिक काफ़ूर
मलिक काफूर (१३१६ में निधन), जिसे ताज अल-दिन इज्ज अल-द्वा के नाम से भी जाना जाता है, दिल्ली सल्तनत शासक अलाउद्दीन खिलजी का एक प्रमुख अनौपचारिक दास/गुलाम-जनरल था। इसे अलाउद्दीन के जनरल नुसरत खान द्वारा गुजरात १२९९ के आक्रमण के दौरान लाया गया। अलाउद्दीन की सेना के कमांडर के रूप में, काफूर ने 1306 में मंगोल आक्रमणकारियों को हराया था। इसके बाद, उसने यादुव (१३०८), काकतीय (१३१०), होसैलस (१३११) और पांड्या (१३११) के खिलाफ भारत के दक्षिणी भाग में एक अभियान की श्रृंखला का नेतृत्व किया था। इन अभियानों के दौरान, उसने दिल्ली सल्तनत के लिए बड़ी संख्या में खजाने, हाथी और घोड़े प्राप्त किए थे।
१३१३-१३१५ के दौरान, काफूर देवगिरी के अलाउद्दीन के गवर्नर के रूप में कार्यरत था । १३१५ में जब अलाउद्दीन गंभीर रूप से बीमार हो गया, तब उसे दिल्ली वापस बुला लिया गया और उसे नाइब (वायसरॉय) के रूप में रखा गया। अलाउद्दीन की मृत्यु के बाद, उसने अलाउद्दीन के बेटे शिहाबुद्दीन ओमार की सत्ता को हड़पने की कोशिश की। इसके बाद वो गद्दी पर बैठ गया और उसकी सत्ता लगभग एक महीने तक चली, और बाद में अलाउद्दीन के पूर्व अंगरक्षकों ने उसकी हत्या कर दी। तत्पश्चात अलाउद्दीन का बड़ा बेटा, मुबारक शाह शासक बना, हालांकि बाद में उसने सत्ता का त्याग कर दिया।
प्रारंभिक जीवन
काफूर को मूल रूप से इतिहासकार अब्दुल मलिक ईसामी के अनुसार "मुसलमान" के रूप में वर्णित किया गया है। अपनी जवानी में, वह खंभात के एक धनी ख्वाजा का गुलाम था। वह एक नपुंसक और शारीरिक सौंदर्य   का धनी था, जिसे अपने मूल गुरु द्वारा १,००० दीनारों (स्वर्ण दीनार)  से खरीदा गया था, इसके बारे में सही से किसी को ज्ञात नहीं है कि कीमत वास्तव में १,००० दीनार थी।  इब्न-बतूता (१३०४-१३९९) ने काफूर को अल-अल्फी (हज़ार-दीनारी के अरबी समकक्ष) के द्वारा संदर्भित किया है, जिसके भुगतान की कीमत के संदर्भ में इब्न-बतूता का   मानना है कि सुल्तान (अलाउद्दीन खिलजी) द्वारा काफूर के लिए खुद से दी गयी राशि का उल्लेख करती है।
गुजरात के १२९९ के आक्रमण के दौरान, अलाउद्दीन के जनरल नुसरत खान द्वारा काफूर को बंदरगाह शहर खंभात से कब्जा कर लिया था और बाद में  नुसरत खान ने दिल्ली में सुल्तान अलाउद्दीन के  सामने पेश किया था। अलाउद्दीन की सेवा में काफूर के शुरुआती कैरियर के  बारे में कुछ नहीं पता है। १४ वीं शताब्दी के अब्दुल मलिक ईसामी के अनुसार, अलाउद्दीन ने काफूर का समर्थन किया क्योंकि उसके सलाहकार  ने हमेशा इस अवसर के लिए उसे उपयुक्त साबित किया था।
कुम्भकर्ण
कुम्भकर्ण रामायण के एक प्रमुख पात्र का नाम है। वह ऋषि व्रिश्रवा और राक्षसी कैकसी का पुत्र तथा लंका के राजा रावण का छोटा भाई था। कुम्भ अर्थात घड़ा और कर्ण अर्थात कान, बचपन से ही बड़े कान होने के कारण इसका नाम कुम्भकर्ण रखा गया था।
कुम्भकर्ण दिखने में बहुत ही ज्यादा बलशाली और भीमकाय था और आम लोगो से कई गुना ज्यादा भोजन करता था जिसका वर्णन रामचरितमानस में भी किया गया है| पुराणों के अनुसार कुम्भकर्ण अपने पूर्व जन्म में असुरराज हिरण्यकशिपु (रावण का पूर्व जन्म) का छोटा भाई हिरण्याक्ष था उस जन्म में उसका वध भगवान विष्णु के वाराह अवतार द्वारा हुआ था।
दोहा
(श्री रामचंद्रजी के रूप और गुणों को स्मरण करके वह एक क्षण के लिए प्रेम में मग्न हो गया। फिर रावण से करोड़ों घड़े मदिरा और अनेकों भैंसे मँगवाए)
संघरक्षित
संघरक्षित (जन्म : 26 अगस्त, 1925 — निधन: 30 अक्टुबर 2018) मूल नाम Dennis Philip Edward Lingwood) एक बौद्ध शिक्षक एवं लेखक थे। वे 'त्रिरत्न बौद्ध कम्युनिटी' के संस्थापक थे जो २०१० तक 'वेस्टर्न बुद्धिस्ट ऑर्डर' (FWBO) के नाम से जाना जाता था।
माची तवारा
माची तवारा (俵 万智) (<span class="t_nihongo_kanji" lang="ja">俵 万智 <span class="t_nihongo_comma" style="display:none">,  तवारा माची <sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">?, जन्म  31 दिसंबर 1962)
एक समकालीन जापानी लेखक, अनुवादक और कवि है।
तावरा एक समकालीन कवि के रूप में सबसे प्रसिद्ध है। आधुनिक जापानी दर्शकों के लिए टंका को पुनर्जीवित करने का श्रेय उन्हें दिया जाता है। एक अनुवादक के रूप में उनका कौशल आधुनिक जापानी में शास्त्रीय जापानी अनुवाद करने से मिलकर बना है, उदाहरण के लिए मैनॉयोशु और ताकाटोरी मोनोगेटारी जैसी  पुस्तकें।
वह 1962 में ओसाका प्रान्त में पैदा हुई थी, और जब वह 14 साल की थी तब फुकुई प्रान्त में चले गए। 1981 में, उसने जापानी साहित्य में डिग्री के साथ वासेडा विश्वविद्यालय से स्नातक की उपाधि प्राप्त की। कवि सासाकी युकितुना के प्रभाव के तहत, वह तानका लिखना शुरू कर दी थी। स्नातक स्तर की पढ़ाई के बाद, तावरा ने कानागावा प्रीफेक्चर के हाशिमोतो हाईस्कूल में पढ़ाना शुरू किया, और वहां उन्होंने 1989 तक पढ़ाया।
उसने एक 50 कविता अनुक्रम, अगस्त की सुबह (八月の朝) लिखा था, जिस के लिए उसने 32वां कदोकवा तानका पुरस्कार प्राप्त किया उन्होंने इस संग्रह को तानका के अन्य छोटे समूहों के साथ संयुक्त रूप से 1987 में अपनी पहले कविता संग्रह, सलाद जयंती  (サラダ記念日) को प्रकाशित किया। यह एक बेस्टसेलर बन गया, 2.6 मिलियन से ज्यादा प्रतियां बिकी। संग्रह को 32वां आधुनिक जापानी कवि एसोसिएशन पुरस्कार प्राप्त हुआ।
सलाद सालगिरह  ने एक परिघटना शुरू की जिसे "सलाद परिघटना" के रूप में जाना जाता है, जिस की तुलना "बनानामैनिया" (बनाना योशिमोतो की पहली बड़ी पुस्तक की वजह से उत्पन्न होने वाली परिघटना के लिए गढ़ा गया) से की जाती है। तवरा एक सेलिब्रिटी बन गई, और उसने टेलीविजन और रेडियो शो की मेजबानी की जहां उसने तानका के गुणों का गुणगान किया, और हर किसी को उन्हें लिखने के लिए प्रोत्साहित किया। उसने अंततः उसके प्रशंसकों द्वारा भेजे गए तानका का एक संग्रह संपादित किया, जिनका चयन उसके द्वारा किया गया था।
तवाारा की लोकप्रियता मुख्यतः तानका के साथ अपने कौशल से मिलती है। वह चतुराई से आधुनिक जापानी विषयों को शास्त्रीय काव्य रूपों और व्याकरणीय निर्माणों के साथ जोड़ती है, जो दोनों शास्त्रीय दिनों की बात सुनते हैं लेकिन जापान के आधुनिक युवाओं के लिए तानका को अधिक सुलभ भी  बनाता है। इसके अलावा, शास्त्रीय युग के तनका  के विरोध में, तवारा की कविताओं में एक हल्का रवैया और एक कुरकुरा स्वर है, साथ ही एक सार्वभौमिकता है जो उसकी कविता को सभी के द्वारा समझने में मदद करती है।
तवारा की एक वेबसाइट है चॉकलेट बॉक्स, जहां उसकी रचनाओं की एक सूची है और एक संक्षिप्त प्रोफ़ाइल है। वह प्राप्त प्रशंसक मेल की मात्रा से भी आभारी थि और उसने रिकॉर्डिंग के रूपों में प्रतिक्रियाएं भेजीं।
१६९७
1697 ग्रेगोरी कैलंडर का एक साधारण वर्ष है।
अर्जुन मुंडा
अर्जुन मुंडा झारखंड प्रान्त के मुख्यमंत्री रह चुके हैं। महज 35 वर्ष की आयु में मुख्यमंत्री का पद संभालने वाले अर्जुन मुंडा के नाम देश में सबसे कम उम्र में मुख्यमंत्री बनने का रिकॉर्ड है।
स्वर्गीय गणेश मुंडा के पुत्र 5 जून 1968 को घोड़ाबाँधा जमशेदपुर में जन्में श्री मुंडा फरवरी 2005 में झारखंड में दूसरी बार मुख्यमंत्री निर्वाचित हुए। मध्य वर्गीय परिवार से आनेवाले श्री मुंडा बिहार औऱ झारखंड विधानसभा में खरसाँवा का प्रतिनिधित्व करते हैं। फिलहाल वे जमशेदपुर लोकसभा क्षेत्र के सांसद और भारतीय जनता पार्टी के राष्ट्रीय महासचिव हैं। उनका राजनीतिक जीवन 1980 से शुरू हुआ।.उस वक्त अलग झारखंड आंदोलन का दौर था।.अर्जुन मुंडा ने राजनीतिक पारी की शुरुआत झारखंड मुक्ति मोर्चा से की। .आंदोलन में सक्रिय रहते हुए अर्जुन मुंडा ने जनजातीय समुदायों और समाज के पिछड़े तबकों के उत्थान की कोशिश की। .1995 में वे झारखंड मुक्ति मोर्चा के उम्मीदवार के रूप में खरसावां विधानसभा निर्वाचन क्षेत्र से चुनकर बिहार विधानसभा पहुँचे। बतौर भारतीय जनता पार्टी प्रत्याशी 2000 और 2005 के चुनावों में भी उन्होंने खरसावां से जीत हासिल की। वर्ष 2000 में अलग झारखंड राज्य का गठन होने के बाद अर्जुन मुंडा बाबूलाल मरांडी के कैबिनेट में समाज कल्याण मंत्री बनाये गये। वर्ष 2003 में विरोध के कारण बाबूलाल मरांडी को मुख्यमंत्री के पद से हटना पड़ा. यहीं वक्त था कि एक मजबूत नेता के रूप में पहचान बना चुके अर्जुन मुंडा पर भारतीय जनता पार्टी आलाकमान की नज़र गई। 18 मार्च 2003 को अर्जुन मुंडा झारखंड के दूसरे मुख्यमंत्री चुने गये। उसके बाद 12 मार्च 2005 को दुबारा उन्होंने मुख्यमंत्री पद की शपथ ली। लेकिन निर्दलीयों से समर्थन नहीं जुटा पाने के कारण उन्हें 14 मार्च 2006 को त्यागपत्र देना पड़ा. इसके बाद मुंडा झारखंड विधानसभा में नेता प्रतिपक्ष रहे।. वर्ष 2009 के लोकसभा चुनाव में भारतीय जनता पार्टी ने उन्हें जमशेदपुर लोकसभा क्षेत्र से उम्मीदवार बनाया। पार्टी के भरोसे पर अर्जुन मुंडा खरा उतरे..उन्होंने लगभग दो लाख के मतों के अन्तर से जीत हासिल की। वे भारतीय जनता पार्टी के दमदार औऱ भरोसेमन्द नेताओं में से एक हैं।.उनकी खूबियों को देखते हुए पार्टी ने उन्हें राष्ट्रीय महासचिव की जिम्मेदारी दी है। 11 सितम्बर 2010 को वे तीसरी बार झारखंड के मुख्यमंत्री बने।
सलाणा-वालीकण्ड०४, पौडी तहसील
सलाणा-वालीकण्ड०४, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
फ्रांसिस्का अरोनसन
फ्रांसिस्का अरोनसन (जन्म: 12 जून 2006) एक स्वीडिश-पेरुवियन अभिनेत्री, गायिका और मॉडल हैं।वह फिल्म मार्गरीटा (2016) में अपनी प्रमुख भूमिका और अल फोंडो हे सिटियो, वेन, बैला, क्विनसेनेरा जैसे श्रृंखला और टेलीविजन कार्यक्रमों में उनकी भागीदारी और एल इंटरनैडो: लास कंब्रेस में रीटा की भूमिका के लिए जानी जाती हैं।
जीवन
वह 2014 में अपने परिवार के साथ पेरू चली गईं। थिएटर में काम करने के बाद, उन्होंने टेलीविज़न टैलेंट शो, एल ग्रैन शो में भाग लिया, जिसे गिसेला वाल्कारसेल द्वारा होस्ट किया गया था।
2016 में, एरॉनसन फ्रैंक पेरेज़-गारलैंड द्वारा निर्देशित फिल्म मार्गरीटा की मुख्य भूमिका में दिखाई दिए। वह एल ग्रैन क्रियोलो (2017), होटल पैराइसो (2019) में दिखाई दीं। वह अल फोंडो हे सिटियो (2015- 2016), वेन, बैला, क्विनसेनेरा (2015-2018) और आई विल फाइंड यू अगेन (2020) जैसी श्रृंखलाओं में दिखाई दीं। 2021 में वह स्पेनिश श्रृंखला एल इंटरनैडो: लास कंब्रेस में रीटा की भूमिका निभाती है।
परिवार
उसके चाचा एरिक बोलिन हैं और उसकी चाची क्रिश्चियन सेराटोस हैं।
पुष्पकमल दाहाल
पुष्पकमल दाहाल (जन्म:११ दिसम्बर १९५४), जिन्हें नेपाली राजनीति में प्रचंड नाम से संबोधित किया जाता है, वह नेपाल के प्रधानमंत्री रहे थे । ३ अगस्त २०१६ को वे दूसरी बार इस पद पर आसीन हुए ।
वे नेपाल की कम्युनिस्ट पार्टी (माओवादी) के सशस्त्र अंग और जनमुक्ति सेना के शीर्ष नेता हैं। उन्हें नेपाल की राजनीति में १३ फ़रवरी १९९६ से नेपाली जनयुद्ध शुरु करने के लिए जाना जाता है जिसमें लगभग १३,००० नेपाली नागरिकों की हत्या होने का अनुमान लगाया जाता है। प्रचंड द्वारा मार्क्सवाद, लेनिनवाद एवं माओवाद के मिले जुले स्वरूप को नेपाल की परिस्थितियों में व्याख्यित करने को नेपाल में प्रचंडवाद के नाम से पुकारा जाने लगा है।
व्यक्तिगत जीवन एवं प्रारंभिक कैरियर
ब्राह्मण परिवार में उनका जन्म पुष्पकमल दाहालके रूपमें कास्की जिले में हुआ था जो काठमांडू से २४३ कि.मी. पश्चिम हैंं ।  पुष्पकमल ने अपने भूमिगत जीवन में प्रचंड (प्रचण्ड) नाम लिया था । नेपाली भाषा तथा अन्य हिन्द-आर्य भाषा में प्रचंडका अर्थ भयंकर होता हैं । प्रचंड का ज्यादातर बचपन नेपाल के चितवन जिले में गुजरा। कहा जाता है कि प्रचंड के माता-पिता के उदार ब्राह्मण कुल से संबंध रखते थे एवं साधारण परिवार की तरह थे। श्री प्रचंड में चितवन में स्थित रामपुर के के इंस्टीट्यूट ऑफ एग्रीकल्चर ऐंड एनीमल साइंस से कृषि विज्ञान में स्नातक की डिग्री हासिल की, एवं कुछ समय तक ग्रामीण विकास के कुछ प्रोजेक्ट इत्यादि से जुडे रहे।. १९८६ में श्री प्रचंड नेपाली कम्यूनिस्ट पार्टी के मशाल ग्रुप के महासचिव बने यही पार्टी बाद में नेपाल की कम्यूनिस्ट पार्टी (माओवादी) के नाम से मशहूर हुई। १९९० में नेपाल में लोकतंत्र की वापसी के बाद भी श्री प्रचंड भूमिगत रहे। इस समय तक उन्हें नेपाली राजनीति में ज्यादा पहचान हासिल नहीं हुई थी और पार्टी द्वारा होनेवाले कार्यो का श्रेय पार्टी के एक अन्य नेता डॉक्टर बाबुराम भट्टराई को मिलता रहा। परंतु श्री प्रचंड वैश्विक रूप से तब सुर्खियों में आये जब १९९६ में वे पार्टी के सशस्त्र विंग के सर्वेसर्वा बने।
हरिपुरा
हरिपुरा भारत के गुजरात राज्य के सूरत जिले में कडोद शहर के पास स्थित एक गाँव है। यह बारडोली से लगभग 13 किलोमीटर उत्तर पूर्व में है। भारतीय स्वतंत्रता आंदोलन के दौरान, भारतीय राष्ट्रीय कांग्रेस का 1938 का वार्षिक सत्र यहीं हुआ था, जिसे 'हरिपुरा सत्र' कहा जाता है।
मोरी, समथान, कडोद और कोसाडी आदि गांव इसके आसपास हैं। यह ताप्ती नदी के किनारे स्थित है।
आगंतुकों के आकर्षण
इस गांव में एक कृष्ण मंदिर और सुभाष चंद्र बोस की एक मूर्ति स्थित है।
गांधी मंदिर, भतरा
1974 में निर्मित गांधी मंदिर भारत के पूर्वी तट पर ओडिशा राज्य के संबलपुर जिले के भतरामें स्थित है । यह मंदिर महात्मा गांधी को समर्पित है। यह गांधीजी को समर्पित भारत का पहला मंदिर है।
इतिहास
1960 के दशक में अस्पृश्यता अब भी संबलपुर में प्रचलित थी। अस्पृश्यता की इस जघन्य प्रथा को रोकने के लिए भतरा के ग्रामीणों ने अपने गाँव में एक गांधी मंदिर बनाने का निर्णय लिया। रेढाखोल विधानसभा क्षेत्र के पूर्व विधायक अभिमन्यु कुमार ने भी नेतृत्व किया और सभी ग्रामीणों का समर्थन किया। मंदिर की आधारशिला 23 मार्च 1971 को रखी गई थी और मंदिर का औपचारिक उद्घाटन 11 अप्रैल 1974 को ओडिशा के तत्कालीन मुख्यमंत्री नंदिनी सतपथी ने किया था।
देवता और मंदिर के अनुष्ठान
मंदिर में गांधीजी की 3.5 फीट ऊंचाई की कांस्य प्रतिमा स्थापित है।  भारत का राज्य प्रतीक, अशोक स्तम्भ मंदिर के प्रवेश द्वार पर रखा गया है। तिरंगा, भारत का राष्ट्रीय ध्वज मंदिर के शिखर पर लहराया जाता है। मंदिर के अंदर के देवता की पूजा रोज एक दलित पुजारी द्वारा की जाती है। गांधीजी के पसंदीदा ग्रंथ भगवद गीता और राम धुन को हर सुबह और शाम पढ़ा जाता है। गणतंत्र दिवस, स्वतंत्रता दिवस और गांधी जयंती को यहां विशेष अवसरों के रूप में मनाया जाता है।
स्थान
मंदिर राष्ट्रीय राजमार्ग संख्या 53 से 500 मीटर की दूरी पर स्थित है। झारसुगुड़ा हवाई अड्डा 61 किमी और क्षेतराजपुर रेलवे स्टेशन मंदिर से 10 किमी दूर है। मंदिर सड़क मार्ग से संबलपुर के जिला मुख्यालय से अच्छी तरह जुड़ा हुआ है।
सुकेन्द्रिक
सुकेन्द्रकी जीव उन सभी जीवों को कहा जाता है जिनकी कोशिकाओं के अन्दर केंद्रक कला से घिरा एक केन्द्रक हो। सुकेन्द्रिक और प्राक्केन्द्रकी कोशिकाओं में सबसे बड़ा अंतर यह होता है कि सुकेन्द्रिक कोशिकाओं में एक केन्द्रक होता है जिसके अन्दर आनुवंशिक सामान होता है। जीवविज्ञान में सुकेन्द्रिक कोशिकाओं वाले जीवों के टैक्सोन को 'सुकेंद्रिक' कहते हैं।
प्राक्केन्द्रकी जीव तथा आर्किया को छोड़कर लगभग सभी जीव और वनस्पतियाँ सुकेन्द्रकी जीवों के अन्तर्गत आ जातीं हैं। अर्थात वनस्पतियाँ, जन्तु, कवक, अवपंक मोल्ड्स, प्रोटोज़ोआ और शैवाल सभी सुकेन्द्रकी जीव हैं।
शब्दोत्पत्ति
यूनानी भाषा में 'यु' ( ευ, eu ) का मतलब 'अच्छा' और 'केरी' ( καρυ, kary ) का मतलब 'बीज' या (बादाम या अख़रोट की) 'गरी' होता है। युकेरियोट कोशिकाओं में एक स्पष्ट केंद्र (केन्द्रक, यानि न्यूक्लियस) होता है इसलिए उन्हें 'अच्छा बीज' या 'युकेरियोट' कहा जाता है। संस्कृत और यूनानी दोनों हिन्द-यूरोपीय भाषाएँ हैं, इसलिए उनमें बहुत से सजातीय शब्द हैं। यही सजातीयता 'यु-सु' में है।
परिपूर्णानन्‍द वर्मा
परिपूर्णानन्‍द वर्मा,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 308 - महाराजगंज (उत्‍तर) विधान सभा निर्वाचन क्षेत्र से कांग्रेस की ओर से चुनाव में भाग लिया।
नाखुटी
नाखुटी (Nakhuti) भारत के असम राज्य के नगाँव ज़िले में स्थित एक नगर है।
मनोहरपुर-कछुअरा गाँव, समपतचक (पटना)
मनोहरपुर-कछुअरा समपतचक, पटना, बिहार स्थित एक गाँव है।
पोरुमामिल्ल
पोरुमामिल्ल (Porumamilla) भारत के आन्ध्र प्रदेश राज्य के कडपा ज़िले में स्थित एक छोटा-सा शहर है। यह अपने ईंट उत्पादन के लिए प्रसिद्ध है। मान्यता है कि महाभारत काल में यहाँ भीम व बकासुर का युद्ध हुआ था।
सोनल शाह
सोनल शाह (२० मई सन १९६८ को मुम्बई में जन्मीं) भारतीय मूल की एक अमेरिकी ख्यातनाम अर्थशास्त्री हैं। वह गूगल की वैश्विक विकास टोली में काम करतीं हैं किन्तु अभी हाल ही में (नवम्बर २००८) उन्हें अमेरिका के निर्वाचित राष्ट्रपति बराक ओबामा की ट्रांजिशन (संक्रमण) टीम का सदस्य नियुक्त किया गया है। चालीस वर्षीया सोनल शाह उस टीम की सदस्य हैं जिसमें प्राइवेट और सार्वजनिक क्षेत्र के अनुभवी लोगों का समावेश है। ये सदस्य ओबामा की ट्रांजिशन टीम को अलग अलग दायरों में अपनी विशेषज्ञता का लाभ उपलब्ध कराएँगे।
सुकेश साहनी
सुकेश साहनी (जन्म : 5सितंबर 1956, लखनऊ, उ.प्र.), हिंदी के लघुकथा लेखक हैं, जिनका लघुकथा की विकास यात्रा में महत्त्वपूर्ण योगदान रहा है। उनके तीन लघुकथा संग्रह 'डरे हुए लोग' 'ठंडी रज़ाई' 'साइबरमैन' और ‘प्रतिनिधि लघुकथाएँ प्रकाशित हैं। उनकी दोनों पुस्तकें क्रमश: 'डरे हुए लोग' का पंजाबी, गुजराती, मराठी व अंग्रेज़ी में तथा 'ठंडी रज़ाई' का अंग्रेज़ी व पंजाबी भाषा में अनुवाद हुआ है। इसके अतिरिक्त एक कहानी संग्रह 'मैग्मा और अन्य कहानियाँ' तथा बालकथा संग्रह 'अक्ल बड़ी या भैंस' प्रकाशित हुए हैं।'डरे हुए लोग' और 'ठंडी रजाई' का अनुवाद श्याम सुंदर अग्रवाल ने किया है।  उनकी लघुकथा 'रास्तों से दोस्ती' अमनजोत सिंह सढौरा द्वारा पंजाबी में अनुवाद की गई।  उनकी कुछ लघुकथाएँ जर्मन भाषा में भी अनूदित हुईं हैं। 'रोशनी' कहानी पर दूरदर्शन के लिए  टेलीफिल्म का निर्माण किया है। उनकी एक और पुस्तक "लघु अपराध कथाएं " प्रकाशित हुई हैं और उन्होने लघुकथाओं के दर्जन से अधिक संकलनों का संपादन भी किया है।'साहित्य आज तक 2018  में उन्होंने प्रतिभाग किया और अपनी चुनिंदा रचनाओं का पाठ  किया। गद्य कोश में उनकी अनूदित और मौलिक रचनाएँ संकलित हैं।लघुकथा के क्षेत्र में उनका योगदान अति महत्त्वपूर्ण है और विधा के विकास में बहुत ही सहायक सिद्ध है।उन्हें 1994 में डॉ॰परमेश्वर गोयल लघुकथा सम्मान, 1996 में माता शरबती देवी पुरस्कार,1998 में डॉ॰ मुरली मनोहर हिन्दी साहित्यिक सम्मान तथा 2008 में माधवराव सप्रे सम्मान2008,वीरेन डंगवाल स्मृति साहित्य सम्मान 2018 तथा अन्य कई सम्मान प्राप्त हुए हैं।
घुरसोंगूँठ, अल्मोडा तहसील
घुरसोंगूँठ, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
आलेख
सांख्यिकी में प्रारम्भिक आंकड़ों को निरूपित करने के लिए चित्रों आदि का प्रयोग करके द्वितीयक आंकड़े प्राप्त करके उनका अध्ययन करना एक महत्वपूर्ण कार्य है। सांख्यिकीय आंकड़ों का निरूपण करने के लिए गणित, भूगोल,विज्ञान व अन्य विषयों में जो विधियां प्रचलित हैं वे ग्राफ की श्रेणी में आती है। इनको हिंदी में आलेख,आरेख आदि कई नामो से जाना जाता है। इसके अंतर्गत आंकड़ों का आलेखीय निरूपण तीन प्रकार से कर सकते हैं।
दंड आलेख
दंड आलेख - यह आंकड़ों का एक चित्रीय निरूपण होता है जिसमें प्रायः एक अक्ष (मान लीजिए x अक्ष ) पर एक चर को प्रकट करने वाले एक समान चौड़ाई के दंड खींचे जाते हैं। दूसरे चर के मान दूसरे अक्ष (मान लीजिए y अक्ष) पर दिखाए जाते हैं। दण्डों की ऊंचाई चर के मान पर निर्भर करती है।
आयत चित्र
आयत चित्र - आयत चित्र वर्गीकृत व सतत बारम्बारता बंटन का आयतीय निरूपण है।
बारम्बारता बहुभुज
बारम्बारता बहुभुज - यह भी आलेखीय निरूपण का एक प्रकार है। बारम्बारता बहुभुज का निर्माण दो प्रकार से किया जाता है - आयत चित्र के माध्यम से व बिना आयत चित्र के माध्यम से।
किरण उनियाल
किरण देवली उनियाल (जन्म 24 जुलाई 1973) एक भारतीय मार्शल आर्ट प्रैक्टिशनर और सामाजिक कार्यकर्ता हैं जो उत्तराखंड की मूल निवासी है और दिल्ली, भारत में स्थित हैं
किरण दो बच्चों की मां और कर्नल सुनील उनियाल की पत्नी हैं। वह खुद का बचाव करने के लिए स्कूल और छात्रों, कॉरपोरेट्स और अन्य  लोगों को प्रशिक्षण दे रही है। ।
= करियर और पुरस्कार = आज की तारीख में किरण उनियाल के नाम कुल 36 वर्ल्ड रिकॉर्ड दर्ज हैं, जिनमें से अकेले 27 मार्शल आर्ट्स में।
इंडिया रिकॉर्ड्स और हाई रेंज बुक ऑफ वर्ल्ड रिकॉर्ड्स, आईएसओ और यूके द्वारा मान्यता प्राप्त विश्व रिकॉर्ड के अनुसार, किरण भारत से मार्शल आर्ट में सबसे अधिक विश्व रिकॉर्ड रखने वाली पहली महिला होने का गौरव रखती हैं।
सबसे पूर्ण संपर्क पंच स्ट्राइक  एक घंटे (महिला) 28,234 स्ट्राइक भारत  में के लिए अपना गिनीज वर्ल्ड रिकॉर्ड हासिल किया है।
गिनीज बुक ऑफ वर्ल्ड रिकॉर्ड्स की ऑफिशियल वेबसाइट के मुताबिक 9 अप्रैल 2022 को उन्होंने महिलाओं की श्रेणी के अंतर्गत एक मिनट में सबसे पूर्ण संपर्क पंच स्ट्राइक 1 किलो वजन के साथ  590 किए और 23 अप्रैल 2022 को किरण देवली उनियाल ने महिला श्रेणी में तीन मिनट (सिंगल एल्बो) में 579 फुल कॉन्टैक्ट एल्बो स्ट्राइक का रिकॉर्ड बनाया है।
इसके अलावा, उनियाल के पास "महिलाओं के समूह में एक मिनट में 120 स्ट्राइक के साथ सबसे पूर्ण संपर्क घुटने के वैकल्पिक पैर"  और "महिला समूह में तीन मिनट (एक पैर) में सबसे पूर्ण संपर्क घुटने के 263 हमले  " का रिकॉर्ड है।
उन्होंने "3 मिनट, 466 स्ट्राइक" में "मोस्ट फुल कॉन्टैक्ट एल्बो स्ट्राइक (एक हाथ)" के लिए गिनीज वर्ल्ड रिकॉर्ड भी प्राप्त किया।
उनका एक संयुक्त गिनीज वर्ल्ड रिकॉर्ड तेलंगाना सरकार के एमएनजे कैंसर अस्पताल के साथ सबसे बड़े कैंसर जागरूकता कार्यक्रम के समन्वय के लिए है। जिसने पिछले साल सरकार को अपना पहला गिनीज वर्ल्ड रिकॉर्ड बनाया था  ।
साथ ही, इंडियन रेड क्रॉस सोसाइटी (एपी और टी इस ) द्वारा आयोजित एक समारोह में कई प्रमुख रक्तदान शिविर आयोजित करने के लिए राज्यपाल ,ईएसएल नरसिम्हन,चेयरमैन रेड क्रॉस सोसाइटी ने उन्हें सबसे ज्यादा रक्दान यूनिट्स इकठा करने के लिए 3,704 ब्लड यूनिट्स  के लिए उन्हें सम्मानित किया।
दंपति ने एम्पॉवरिंग दिव्यांगजन: ए कम्पेंडियम ऑफ बेनिफिट्स एंड फैसिलिटीज फॉर द डिफरेंटली एबल्ड चिल्ड्रन ऑफ द आर्म्ड फोर्सेज नामक एक किताब भी लिखी है।
उन्होंने  एक अभियान शुरू किया है "नो  योर मार्टियर्स फैमिलीज़" लोगो को शहीदों के परिवारों के बारे में जागरूक करने के लिए और इसके अलावा शहीदों की विधवाओं की मदद  करने के लिए।
= उद्देश्य = उनका कहना है कि महिला सशक्तिकरण के दौर में आज सबसे बड़ी चुनौती है स्त्रियों की सुरक्षा, और इस चुनौती से निपटने का सबसे अच्छा तरीका है- आत्मरक्षा का हुनर सीखना। उनका कहना है कि देश की महिलाओं को फिट रखना और सेल्फ डिफेंस के लिए तैयार करना ही उनका पहला मकसद है। मार्शल आर्ट को नियमित व अनुशासित प्रशिक्षण के साथ किसी भी उम्र में सीखा जा सकता है। किरण महिलाओं के बीच आत्मरक्षा के महत्व पर जागरूकता पैदा करने की कोशिश कर रही हैं।
वह व्यक्तिगत रूप से मानती हैं कि नैतिक मूल्य, आपसी सम्मान, सुरक्षा सावधानियाँ और आत्मरक्षा महिलाओं के खिलाफ अपराधों को कम करने में महत्वपूर्ण भूमिका निभा सकती है।
= संदर्भ =
= बाहरी संबंध =
__अनुक्रम_दिखाएँ__ __अनुभाग_सम्पादन_नहीं__ __DISAMBIG__
सुख
सुख एक अनुभूति हैं। इसमे आनन्द, अनुकूलता, प्रसन्नता, शांति इत्यादि की अनुभूति होती हैं उसे सुख कहा जाता हैं। सुख की अनुभूति मन से जूड़ी हुई हैं और बाह्य साधनो सेभी सुख की अनुभूति हो सकती हैं और अन्दर क आत्मानुभव से बिना किसी बाह्य साधन एवम अनुकूल वातावरण के बिना भी हरहँएश सुख की अनुभूति हो सकती हैं। नारद ने युधिष्ठिर को सुख की परिभाषा बताते हुए सबसे पहले 'अर्थ' की बात कहा था। उनके मत में यदि मनुष्य के पास निम्नलिखित ६ वस्तुएँ हों तो वह सुखी है-
बाल मनोविज्ञान
बालमनोविज्ञान मनोविज्ञान की वह शाखा है, जिसमें गर्भावस्था से लेकर प्रौढ़ावस्था तक के मनुष्य के मानसिक विकास का अध्ययन किया जाता है। जहाँ सामान्य मनोविज्ञान प्रौढ़ व्यक्तियों की मानसिक क्रियाओं का वर्णन करता है तथा उनको वैज्ञानिक ढंग से समझने की चेष्टा करता है, वहीं बालमनोविज्ञान बालकों की मानसिक क्रियाओं का वर्णन करता और उन्हें समझाने का प्रयत्न करता है।
इतिहास
बालमनोविज्ञान, मनोविज्ञान की एक एकीकृत शाखायी विधा है। यद्यपि 19वीं शताब्दी में भी बालकों के भली प्रकार से लालन पालन और शिक्षण के लिए बालमनोविज्ञान की आवश्यकता संसार के प्रमुख विद्वानों ने अनुभव की थी, तथापि इसका अधिक विकास 20वीं शताब्दी में ही, बालशिक्षण के महत्व के साथ-साथ, हुआ है। हरबर्ट स्पेन्सर ने इस बात पर जोर दिया है कि प्रत्येक नागरिक की शिक्षा में बालमनोविज्ञान की शिक्षा अनिवार्य होनी चाहिए। बालमनोविज्ञान के ज्ञान के बिना सफल गृहस्थ जीवन व्यतीत नहीं किया जा सकता। इसके पूर्व रूसो ने भी 18वीं शताब्दी में बालक की योग्य शिक्षा के लिए बालमनोविज्ञान की आवश्यकता बताई थी और कुछ अपने व्यक्तिगत अनुभव के आधार पर बालक के मनोविकास के संबंध में अपनी "एमील" नामक पुस्तक में लिखा है, परंतु रूसो जैसे विद्वानों के विचार वैज्ञानिक प्रयोगों पर आधारित नही थे। बालकों के शारीरिक और मानसिक विकास का वैज्ञानिक ढंग से अध्ययन पिछले 80 वर्षों से ही हो रहा है।